
KLASA: 240-02/26-01/02 
URBROJ: 2140-5-02-26-1
Pregrada, 9.11.2026.

Na temelju članka 11. Zakona o pravu na pristup informacijama („Narodne novine“, br. 25/13, 85/15 i 69/22) i točaka V. i VI. Kodeksa savjetovanja sa zainteresiranom javnošću u postupcima donošenja općih akata Grada Pregrade („Službeni glasnik Krapinsko-zagorske županije“, br. 32/14), Grad Pregrada pokreće savjetovanje sa zainteresiranom javnošću u postupku donošenja Plana razvoja sustava civilne zaštite na području grada Pregrade za 2027. godinu, s financijskim učincima za trogodišnje razdoblje.

JAVNI POZIV
za savjetovanje sa zainteresiranom javnošću u postupku donošenja
Plana razvoja sustava civilne zaštite na području grada Pregrade za 2027. godinu s financijskim učincima za trogodišnje razdoblje

Sukladno članku 17. stavku 1. podstavku 1. Zakona o sustavu civilne zaštite („Narodne novine“, br. 82/15, 118/18, 31/20, 20/21 i 114/22), predstavničko tijelo, na prijedlog izvršnog tijela, razmatra i usvaja godišnji Plan razvoja sustava civilne zaštite s financijskim učincima za trogodišnje razdoblje. Godišnjim planom utvrđuju se nositelji i suradnici, rokovi za realizaciju ciljeva u narednoj godini te projekcija financijskih učinaka za trogodišnje razdoblje.

Člankom 54. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihova donošenja („Narodne novine“, br. 66/21) propisana je obveza uključivanja javnosti u postupak donošenja planskih dokumenata u civilnoj zaštiti. Savjetovanje se provodi radi prikupljanja mišljenja, stavova i prijedloga zainteresirane javnosti te pravodobnog uočavanja mogućih nedostataka i negativnih učinaka prije usvajanja Plana.

Poziva se zainteresirana javnost da dostavi primjedbe i prijedloge na Nacrt prijedloga Plana, osobito u odnosu na predložene ciljeve i aktivnosti, nositelje, rokove provedbe i planirane financijske učinke.

Svoje prijedloge i mišljenja možete dostaviti na popunjenom obrascu koji se daje u prilogu ovom Javnom pozivu na u njemu navedenu e-mail adresu: grad@pregrada.hr ili na adresu Grad Pregrada, Upravni odjel za opće poslove i društvene djelatnosti, Josipa Karla Tuškana 2, Pregrada.

Javno savjetovanje traje od 9. studenoga 2026. i bit će otvoreno do 9. prosinca 2026. godine.

Nacrt prijedloga Plana razvoja sustava civilne zaštite na području grada Pregrade za 2027. godinu s financijskim učincima za trogodišnje razdoblje daje se  u prilogu Poziva.

Po provedenom savjetovanju izradit će se i objaviti Izvješće o provedenom savjetovanju.

Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog Odluke koji će se proslijediti Gradskom vijeću Grada Pregrade na donošenje.

 
GRADONAČELNIK 

Goran Vukmanić, v. r.  

